Holsbru kraftverk

Holsbru kraftverk er et vannkraftverk på Øvre Årdal i Årdal kommune i Vestland.

Dette er Gamle Tyin kraftverk, som ble stengt i 2004 da nye Tyin kraftverk ble åpnet. Det ble så gjenåpnet i 2012, omdøpt til Holsbru kraftverk.

Det nye kraftverket overtok det meste av vannet fra Gamle Tyin kraftverk, men Holsbruvatn var en betydelig ressurs som ble liggende uutnyttet. Det ble bygget to nye tunneler fra Holsbruvatn og Rausdøla fram til den gamle rørgaten.

Installert effekt er 49 MW på to peltonturbiner. Årsproduksjon er 89 GWh.

Kraftverket er bygget i fjell. Inngangen ligger inne på fabrikkområdet til Hydro Aluminium.

Referanser

Kilder

 NVE vannkraftdatabase
 Hydro
 NRK: Nyåpning av Holsbru kraftverk

Kategori:Vannkraftverk i Vestland
Kategori:Kraftverk i Årdal
Kategori:Kraftverk etablert i 2012
Kategori:Hydro Energi